ทรู ดิจิตอล  มั่นใจโค่นแชมป์เอเชียซอฟท์ ใน 2 ปี
ทรู ดิจิตอล&nbsp; ลั่นโค่นแชมป์เอเชียซอฟท์&nbsp; ขึ้นแท่นเบอร์หนึ่งตลาดเกมออนไลน์&nbsp; ภายใน 2 ปี
1 ก.พ. 2553

ทรู ดิจิตอล  ลั่นโค่นแชมป์เอเชียซอฟท์  ขึ้นแท่นเบอร์หนึ่งตลาดเกมออนไลน์  ภายใน 2 ปี 
นายอิศร์ เตาลานนท์ ผู้จัดการทั่วไป บริษัท ทรู ดิจิตอล เอ็นเตอร์เทนเม้นท์  ผู้ให้บริการเกมออนไลน์  สเปเชียล ฟอร์ซ  ฟีฟ่าออนไลน์   เปิดเผยว่า ภายใน 2-3 ปี ต่าอจากนี้ ทรู ดิจิตอล มั่นใจว่าสามารถขึ้น เป็นผู้นำในตลาดเกมออนไลน์ หรือ มีส่วนแบ่งในตลาดสูงสุด  แซงหน้า เจ้าตลาด รายเดิม  คือ เอเชียซอฟท์ ในปัจจุบัน 
ปัจจัยที่ทำให้ทรู ก้าวเป็นเบอร์หนึ่งได้นั้น เนื่องจากทรูมีเกมที่หลากหลายและเข้าถึงกลุ่มผ้เล่นได้ทุกกลุ่ม รวมถึงภาพรวมของตลาดเกมออนไลน์ในปัจจุบันเปลี่ยนไป คือ จะไม่มีเกมใดที่สามารถครองตลาดหรือ มีผู้เล่นสูง เหมือนกับ แร็กน่าร็อก  ของเอเชียซอฟท์ หรือ ปังย่า  ของค่าย อินิทรี ดิจิตอล  ซึ่งทำให้ผู้ให้บรืการที่มีเกมหลากหลายและ มีผู้เล่นในทุกเกมแบบที่ทรู เป็นอยู่มีความได้เปรียบมากกว่า  
ปัจจุบัน ทรู มีส่วนแบ่งในตลาดเกมออนไลน์  28% จากมูลค่ารวมประมาณ 2,500 ล้านบาท  โดยปีที่ผ่านมา ทรูเติบโต 23% หรือโตกว่าตลาดรวมที่มีอัตราเฉลี่ย  10-15% และในปีนี้ ทรู คาดว่าจะสามารถเติบโตมากกว่าตลาดเช่นเดียวกับปีที่แล้ว  เนื่องจากไม่มีปัจจัยเสี่ยงใดๆ  ที่จะทำให้เกมออนไลน์ได้รับผลกระทบ 
“ปีที่แล้ว  ถือเป็นปีที่วิกฤตที่สุด จากทั้งสถานการณ์ทางเศรษฐกิจและการเมืองที่ผันผวน  แต่ทรู ยังสามารถผ่านมาได้  ดังนั้น หลังจากนี้ไปทรู เชื่อว่า จะไม่ได้รับผลกระทบใดๆ อีก” นายอิศร์ กล่าว  
นายอิศร์ กล่าวว่า  สาเหตุที่ทำให้ตลาดเกมออนไลน์ยังเติบโตอย่างต่อเนื่องนั้นท่ามกลางปัญหาของเศรษฐกิจนั้น เนื่องจากกระแสความนิยมของเกมในเครือข่ายออนไลน์อย่างเฟซบุ๊ก  และ การที่รัฐบาลหันมาให้ความสำคัญกับเศรษฐกิจเชิงสร้างสรรค์ (ครีเอทีฟ อีโคโนมี)  รวมถึงการเติบโตของอินเทอร์เน็ตความเร็วสูง (บรอดแบนด์)  เทคโนโลยี   3 จี เป็นต้น
สำหรับกลยุทธ์การให้บริการเกมออนไลน์ของทรูในปีนี้  ตั้งเป้าว่าจะสามารถเปิดให้บริการเกมใหม่ได้ไตรมาสละ 1 เกม หรือ เฉลี่ยปีละ  3-4 เกม และคาดว่าจะมีรายได้เพิ่มขึ้นอีกกว่า 100 ล้านบาท จากปีที่แล้วมีรายได้ประมาณ 700 ล้านบาท
ทั้งนี้ ทรูได้ร่วมมือกับ บริษัท ดราก้อนฟลายเปิดตัวเกมใหม่ คาร์ม่า (Karma) ซึ่งเป็นเกมที่ได้รับความนิยมอย่างสูในเกาหลีใต้ ญี่ปุ่น และอเมริกา โดยมียอดผู้ลงทะเบียนกว่า 18 ล้านไอดี  ซึ่งนอกจากความร่วมมือกับต่างประเทศแล้ว ทรูยังมีแผนที่จะให้บริการเกมที่พัฒนาโดยคนไทย รวมทั้งร่วมมือกับผู้ให้บริการรายอื่นๆจัดตั้งสมาคมที่เกี่ยวกับเกมออนไลน์โดยเฉพาะเพื่อให้อุตสาหกรรมนี้ได้รับการผลักดันอย่างจริงจังมากขึ้นด้วย